Centralizuotų viešųjų pirkimų vykdymo

tvarkos taisyklių priedas Nr. 1

**CENTRALIZUOTŲ VIEŠŲJŲ PIRKIMŲ VEIKLOS PASLAUGŲ SUTARTIS**

(data) Nr.

(vieta)

\_\_\_\_\_\_\_\_\_\_\_\_\_\_\_\_\_\_\_, juridinio asmens kodas \_\_\_\_\_\_\_\_\_\_\_\_\_\_\_\_\_\_, atstovaujamas (-a) \_\_\_\_\_\_\_\_\_\_\_\_\_, veikiančio (-ios) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – CPO), ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, juridinio asmens kodas \_\_\_\_\_\_\_\_\_\_\_\_\_\_\_\_\_\_, atstovaujamas (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio (-ios) \_\_\_\_\_\_\_\_\_\_\_\_\_\_\_\_\_\_ (toliau – Perkančioji organizacija),

toliau kartu šioje sutartyje vadinamos Šalimis, o kiekviena atskirai – Šalimi, susitarė ir sudarė šią centralizuotų viešųjų pirkimų veiklos sutartį (toliau – Sutartis).

**I SKYRIUS**

**SUTARTIES DALYKAS**

1.1. Šalys susitaria ir pareiškia, kad ši Sutartis sudaroma vadovaujantis Lietuvos Respublikos viešųjų pirkimų įstatymo (toliau – Viešųjų pirkimų įstatymas) 82 straipsniu ir 821 straipsnio 1 dalies 2 punktu, pagal šią Sutartį CPO ir Perkančioji organizacija įsipareigoja atlikti šioje Sutartyje nurodytas procedūras.

1.2. Šia Sutartimi Perkančioji organizacija įgalioja CPO:

1.2.1. Perkančiosios organizacijos vardu atlikti jos inicijuotų centralizuotų viešųjų pirkimų, kurių planuojamos sudaryti sutarties vertė viršija 15 000,00 Eur be pridėtinės vertės mokesčio (toliau – PVM), numatytų Perkančiosios organizacijos patvirtintame planuojamų atlikti viešųjų pirkimų plane (toliau – viešasis pirkimas) procedūras;

1.2.2. vykdant viešuosius pirkimus pagal Viešųjų pirkimų įstatymo 821 straipsnio 1 dalies 2 punktą, pagal poreikį teikti pagalbines viešųjų pirkimų veiklos paslaugas, susijusias su Perkančiosios organizacijos viešųjų pirkimų procedūromis ar dokumentų rengimu;

1.3. Atsižvelgiant į tai, kad vadovaujantis Sutarties 1.1 papunkčiu Šalys susitaria ir pareiškia, jog Sutartis sudaroma pagal Viešųjų pirkimų įstatymo 82 straipsnio ir 821 straipsnio 1 dalies 2 punkto nuostatas, Perkančioji organizacija CPO neišduos atskiro įgaliojimo Sutarties 1.2 papunktyje nurodytų veiklų vykdymui.

**II SKYRIUS**

**SUTARTIES KAINA IR MOKĖJIMO TVARKA**

2.1. Apmokėjimas už CPO vykdomą veiklą ir teikiamas paslaugas, nurodytas Sutarties 1.2 papunktyje, netaikomas.

**III SKYRIUS**

**ŠALIŲ TEISĖS IR PAREIGOS**

3.1. Perkančioji organizacija įsipareigoja vykdyti šias pareigas ir atlikti šias procedūras:

3.1.1. laikytis viešųjų pirkimų duomenų ir dokumentų pateikimo tvarkos ir terminų, taip pat kitų procedūrų, nustatytų Centralizuotų viešųjų pirkimų vykdymo tvarkos taisyklėse (toliau – Taisyklės) (pakeitus šias Taisykles, taikoma aktuali Taisyklių redakcija ar pakeistas Taisykles nustatantis teisės aktas);

3.1.2. atsižvelgti į CPO pastabas ir rekomendacijas dėl pirkimo būdo parinkimo, pirkimo objekto techninės specifikacijos, kvalifikacijos reikalavimų tiekėjams ir kitų Perkančiosios organizacijos pateiktų pirkimo dokumentų arba pateikti nesutikimo su CPO pastabomis ir rekomendacijomis pagrindimą;

3.1.3. rašytiniu prašymu pateikti dokumentus, visą informaciją, reikalingą viešojo pirkimo procedūroms atlikti, kaip nurodyta Taisyklėse, atsakyti į CPO klausimus, susijusius su viešojo pirkimo dokumentacija, viešojo pirkimo procedūrų vykdymu ir eiga, pateikti kitus reikalingus dokumentus, paaiškinimus;

3.1.4. esant poreikiui, su CPO suderintu laiku organizuoti susitikimus ir / ar dalyvauti susitikimuose su CPO dėl viešojo pirkimo dokumentų ir / ar viešojo pirkimo procedūrų;

3.1.5.  skirti atsakingą (-us) už numatomos sudaryti viešojo pirkimo sutarties vykdymą asmenį (-is);

3.1.6.  rašytiniu prašymu skirti ekspertą ir / ar kitą kompetentingą asmenį į viešojo pirkimo komisiją. Šie asmenys privalo pasirašyti Viešųjų pirkimų tarnybos kartu su Vyriausiąja tarnybinės etikos komisija nustatytos formos nešališkumo deklaraciją ir Konfidencialumo pasižadėjimą (Taisyklių priedas Nr. 5). Už šiame Sutarties punkte nurodytų dokumentų pasirašymą, pateikimą laiku ir galiojimą visų viešojo pirkimo procedūrų metu yra atsakingi juos pasirašantys asmenys;

3.1.7. užtikrinti, kad Perkančiosios organizacijos paskirti ekspertai ir viešojo pirkimo komisijos nariai, stebėtojai, asmenys, dalyvaujantys pirkimo procedūrose ar galintys daryti įtaką jos rezultatams, savo funkcijas pradėtų vykdyti tik po to, kai yra tinkamai deklaravę ir / ar patikslinę privačius interesus pagal Lietuvos Respublikos viešųjų ir privačių interesų derinimo įstatymą. Už šiame Sutarties punkte nurodytos deklaracijos pateikimą / tikslinimą yra atsakingi viešuosius ir privačius interesus deklaruojantys asmenys;

3.1.8. teikti Inicijavimo paraišką ir viešojo pirkimo iniciavimui, vykdymui reikalingą informaciją, dokumentus CPO naudojamoje programinėje įrangoje.

3.1.9. Perkančiajai organizacijai priėmus sprendimą nutraukti viešojo pirkimo procedūras, pateikti CPO viešojo pirkimo nutraukimo pagrindimą ir aplinkybes, kaip numatyta Viešųjų pirkimų įstatyme;

3.1.10. kompensuoti galimuose teisminiuose ginčuose, kilusiuose iš šios Sutarties vykdymo, CPO patirtas ir iš CPO priteistas kitos (-ų) ginčo šalies (-ių) bylinėjimosi išlaidas, išskyrus atvejus, kai teisminiai ginčai kilo ir tokios išlaidos patirtos dėl CPO kaltės;

3.1.11. kompensuoti galimuose teisminiuose ginčuose, kilusiuose iš šios Sutarties vykdymo, priteistą žalą tretiesiems asmenims, išskyrus atvejus, kai tokia žala patirta dėl CPO kaltės;

3.1.12. kompensuoti dėl iš šios Sutarties vykdymo kilusių viešųjų pirkimų reglamentavimo pažeidimų CPO ir / ar tretiesiems asmenims tiesiogiai pritaikytas ES paramos finansines korekcijas, išskyrus atvejus, kai finansinės korekcijos pritaikytos dėl CPO kaltės;

3.1.13. savo CVP IS paskyroje paskelbti laimėjusio dalyvio pasiūlymą, sudarytą viešojo pirkimo sutartį, preliminariąją sutartį ir šių sutarčių pakeitimus Viešųjų pirkimų įstatymo 86 straipsnio 9 dalyje nustatyta tvarka.

3.2. Perkančioji organizacija turi teisę:

3.2.1. gauti visą su šios Sutarties vykdymu susijusią informaciją;

3.2.2. gauti visų su viešuoju pirkimu susijusių dokumentų elektronines kopijas;

3.2.3. kreiptis į CPO dėl rekomendacijų Perkančiajai organizacijai pateikimo, rengiant viešojo pirkimo dokumentus;

3.2.4. esant teisėtiems pagrindams, priimti sprendimą nutraukti viešojo pirkimo procedūras savo, kaip Perkančiosios organizacijos, iniciatyva.

3.3. CPO įsipareigoja:

3.3.1. ne vėliau kaip per 3 darbo dienas nuo Taisyklių pakeitimo informuoti apie pakeitimus Perkančiąją organizaciją;

3.3.2. atlikti viešojo pirkimo procedūrą pagal Viešųjų pirkimų įstatymo 82 straipsnį Taisyklėse nustatyta tvarka, vadovaujantis Viešųjų pirkimų įstatymu ir kitais viešuosius pirkimus reglamentuojančiais teisės aktais;

3.3.3. gavusi Perkančiosios organizacijos prašymą, sudaryti galimybę susipažinti su vykdomos viešojo pirkimo procedūros eiga;

3.3.4. kaupti ir saugoti visus su viešojo pirkimo procedūra susijusius dokumentus teisės aktų nustatyta tvarka;

3.3.5. teikti pagalbines viešųjų pirkimų veiklos paslaugas, susijusias su Perkančiosios organizacijos viešųjų pirkimų procedūrų atlikimu ar dokumentų rengimu;

3.3.6. kompensuoti teisminių ginčų, kilusių dėl Perkančiosios organizacijos viešųjų pirkimų, kurios pagal šią Sutartį atliko CPO, ir su jais susijusias bylinėjimosi išlaidas, kai tokios išlaidos patirtos dėl CPO kaltės;

3.3.7. suteikti galimybes Perkančiajai organizacijai naudotis Pirkimų valdymo sistema, kuria naudodamasi ji pateiktų poreikį viešųjų pirkimų vykdymui CPO, inicijuotų pavedamus CPO atlikti viešuosius pirkimus ir pateiktų inicijavimui bei vykdymui reikalingus dokumentus ir informaciją, bei užtikrinti jos veikimą.

3.4. CPO turi teisę:

3.4.1. gauti iš Perkančiosios organizacijos visą su vykdoma viešųjų pirkimų procedūra susijusią informaciją Taisyklėse nurodytais terminais;

3.4.2. teikti pastabas ir rekomendacijas dėl viešojo pirkimo vertės, viešojo pirkimo būdo parinkimo, Perkančiosios organizacijos teikiamų dokumentų viešojo pirkimo iniciavimui, viešojo pirkimo planui;

3.4.3. per Taisyklėse nustatytą terminą nesuderinusi, negavusi visos tinkamam viešojo pirkimo vykdymui būtinos informacijos arba paaiškėjus, kad pateikta informacija neatitinka Viešųjų pirkimų įstatymo ar kitų teisės aktų reikalavimų, yra neteisėta ir / ar neteisinga, CPO turi teisę grąžinti Inicijavimo paraišką Perkančiajai organizacijai, sustabdyti viešojo pirkimo procedūras, nukelti jų terminus ar nutraukti viešojo pirkimo procedūras;

3.4.4. kreiptis į Perkančiąją organizaciją dėl faktiškai patirtų bylinėjimosi išlaidų kompensavimo.

**IV SKYRIUS**

**PRANEŠIMAI**

4.1. Visi pranešimai, sutikimai ir kitas susižinojimas, kuriuos Šalys gali pateikti pagal šią Sutartį, teikiami lietuvių kalba. Visa informacija, įspėjimai ar pranešimai, susiję su šia Sutartimi, privalo būti raštiški ir turi būti siunčiami elektroniniu paštu, per CPO naudojamą programinę įrangą, registruotu laišku ar kurjerių paštu (su patvirtinimu apie įteikimą) arba įteikiami pasirašytinai Sutarties rekvizituose nurodytais adresais kitai Sutarties Šaliai. Pranešimai kitai Sutarties Šaliai, išsiųsti elektroninėmis priemonėmis, yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena. Pranešimai, siųsti registruotu laišku, laikomi įteiktais ne vėliau kaip per 3 (tris) darbo dienas nuo jų išsiuntimo dienos.

**V SKYRIUS**

**KONFIDENCIALUMAS**

5.1. Konfidencialia informacija pagal šią Sutartį laikoma:

5.1.1. bet kokiu būdu išreikšta informacija (rašytinė, žodinė, elektroninė ar vizualinė), kuri gaunama vykdant šia Sutartimi prisiimtus įsipareigojimus ir kuri susijusi su Šalių atliekamomis funkcijomis;

5.1.2. kita informacija, kuri bent vienos iš Šalių laikoma konfidencialia ir neviešinama. Tokiu atveju Šalis, atskleidžianti kitai Šaliai šią informaciją, informuoja apie informacijos konfidencialumą.

5.2. Konfidencialia informacija nėra laikoma:

5.2.1.  informacija apie šią Sutartį;

5.2.2.  informacija, kuri privalo būti atskleista pagal Viešųjų pirkimų įstatymą ar kitus teisės aktus;

5.2.3. kita informacija, kurią Šalys bendru sutarimu nusprendžia paskelbti ir / ar paskelbia viešai.

5.3. Šalys įsipareigoja:

5.3.1.  konfidencialią informaciją naudoti tik Sutarties vykdymo tikslais;

5.3.2.  Sutarties galiojimo laikotarpiu ir pasibaigus Sutarčiai, jeigu teisės aktai nenustato kitaip, neatskleisti konfidencialios informacijos tretiesiems asmenims be išankstinio rašytinio kitos Šalies sutikimo;

5.3.3. imtis visų būtinų atsargumo priemonių, siekiant užtikrinti, kad konfidenciali informacija nebūtų atskleista ir / ar naudojama ne Sutarties vykdymo tikslais;

5.3.4. sužinojus apie konfidencialios informacijos galimą atskleidimą, nedelsiant imtis visų būtinų priemonių, kad tokios informacijos atskleidimo būtų išvengta, o sužinojus apie konfidencialios informacijos atskleidimą / praradimą, nedelsiant apie tai informuoti kitą Šalį ir imtis visų būtinų priemonių tokios informacijos apsaugai ir informacijos atskleidimo priežastims nustatyti, pašalinti bei pasekmėms likviduoti;

5.3.5. neteisėto konfidencialios informacijos atskleidimo atveju nuostolius dėl to patyrusiai Šaliai ir / ar tretiesiems asmenims, jei jie pareiškia reikalavimą atlyginti nuostolius, atlygina konfidencialumo įsipareigojimus pažeidusi Šalis.

**VI SKYRIUS**

**ATSAKOMYBĖ**

6.1. Atsakomybė už viešojo pirkimo metu nustatytas užduotis, jų įvykdymą, viešojo pirkimo sutarčių sudarymą ir vykdymą tarp Šalių skirstoma vadovaujantis Viešųjų pirkimų įstatymo 82 straipsniu, kitomis šio įstatymo nuostatomis, Taisyklėmis ir šia Sutartimi. Šalys susitaria, kad Perkančioji organizacija yra atsakinga už pirkimų procedūrų iniciavimui CPO teikiamų dokumentų pagrįstumą, originalumą, pakankamumą, išsamumą, atitiktį Lietuvos Respublikos teisės aktų nuostatoms. CPO niekaip neatsako už jokias tiesiogines ar netiesiogines, faktines ar potencialias pasekmes, atsiradusias dėl Perkančios organizacijos pateiktų dokumentų netinkamumo ar netinkamo jų pateikimo.

6.2. Šalys privalo vykdyti savo įsipareigojimus sąžiningai, nuosekliai, profesionaliai bendradarbiaudamos, kiekviena Šalis atsako už kitai Šaliai padarytus tiesioginius nuostolius dėl savo įsipareigojimų pagal šią Sutartį nevykdymo ar netinkamo jų vykdymo.

6.3. Šalys įsipareigoja susilaikyti nuo veiksmų, kuriais būtų pažeistos šios Sutarties sąlygos, kurie galėtų daryti žalą Šalių interesams, geram vardui ir tarpusavio santykiams.

6.4. Tretiesiems asmenims, Šaliai ar Šalims pareiškus reikalavimą dėl žalos, susijusios su Sutarties vykdymu, atlyginimo, žalą, įskaitant, bet neapsiribojant priteistais nuostoliais ir bylinėjimosi išlaidomis, atlygina kaltoji Šalis. CPO neprisiima finansinės atsakomybės dėl Perkančiajai organizacijai ar tretiesiems asmenims pritaikytų finansinių korekcijų įsisavinant ES paramą, išskyrus atvejus, kai Šaliai ar tretiesiems asmenims finansinės korekcijos yra pritaikomos išimtinai dėl CPO kaltės.

6.5. Jeigu Sutarties vykdymas yra negalimas dėl nenugalimos jėgos (*force majeure*) aplinkybių, numatytų Lietuvos Respublikos civilinio kodekso (toliau – CK) 6.212 straipsnyje, arba kitų aplinkybių, numatytų CK 6.253 straipsnyje, kurių Šalys niekaip negali numatyti sudarydamos šią Sutartį, Šalys atleidžiamos nuo civilinės atsakomybės, jeigu jos nedelsdamos informavo raštu viena kitą apie tokių aplinkybių atsiradimą.

6.6. Perkančioji organizacija atsako už viešojo pirkimo sutarties sudarymą arba atsisakymą ją sudaryti. Perkančioji organizacija, sudariusi viešojo pirkimo sutartį, ne vėliau kaip per 3 darbo dienas nuo viešojo pirkimo sutarties sudarymo, pasirašytos viešojo pirkimo sutarties kopiją pateikia CPO. Viešojo pirkimo sutarčių pakeitimų kopijos pateikiamos CPO ne vėliau kaip per 3 darbo dienas nuo jų pasirašymo dienos.

**VII SKYRIUS**

**SUTARTIES GALIOJIMAS IR KEITIMAS**

7.1. Ši Sutartis įsigalioja \_\_\_\_\_\_\_\_\_\_\_\_\_.

7.2. Sutartis galioja neterminuotai, išskyrus atvejus, kai Sutartis yra nutraukiama šioje Sutartyje nurodytais pagrindais.

7.3. Sutartis gali būti nutraukta rašytiniu abipusiu Šalių susitarimu.

7.4. Sutartis gali būti nutraukta CPO vienašališku sprendimu ne vėliau kaip prieš 30 dienų apie tai pranešus Perkančiajai organizacijai.

7.5. Sutarties keitimas galioja tik tuo atveju, jeigu jis yra sudaromas rašytiniu Sutarties Šalių susitarimu. Šalių susitarimai dėl Sutarties keitimo tampa neatskiriama Sutarties dalimi.

7.6. Sutarties nuostatos, numatančios Šalių įsipareigojimus, susijusius su konfidencialios informacijos saugojimu, galioja ir po Sutarties nutraukimo, taip pat galioja bet kuri kita nuostata, kai tiesiogiai arba netiesiogiai nurodoma, kad jos galiojimas nesibaigia nutraukus Sutartį.

7.7. Šalys susitaria, kad po Sutarties pasirašymo bet kokie iki tol buvę susitarimai (įskaitant, bet neapsiribojant, pasirašytos terminuotos sutartys, suteikti terminuoti įgaliojimai) nebetenka galios.

**VIII SKYRIUS**

**ATSAKINGI ASMENYS**

8.1. Perkančioji organizacija skiria šį (-iuos) už Sutarties vykdymą atsakingą (-us) asmenį (-is):

8.2. CPO skiria šį (-iuos) už Sutarties vykdymą atsakingą (-us) asmenį (-is):

**IX SKYRIUS**

 **SUTARČIAI TAIKYTINA TEISĖ**

9.1. Šalys imsis visų galimų priemonių, kad visi ginčai ir nesutarimai, kylantys dėl Sutarties, jos vykdymo arba susiję su Sutartimi, būtų sprendžiami šalių tarpusavio derybose.

9.2. Šalių derybomis neišspręsti ginčai yra sprendžiami Lietuvos Respublikos teismuose Lietuvos Respublikos įstatymų nustatyta tvarka.

9.3. Šalys susitaria ir pareiškia, kad trečiosioms šalims pateikus pretenzijas, ieškinius Lietuvos Respublikos ar užsienio šalių teismuose, arbitražuose, Šalys bylose dalyvaus bei atsakomybę prisiims kaip bendraatsakoviai.

9.4. Šalys susitaria, kad visi Sutartyje nereglamentuoti klausimais sprendžiami remiantis Lietuvos Respublikos teise ir sutinka, kad ši Sutartis būtų aiškinama pagal Lietuvos Respublikos teisę.

**X SKYRIUS**

**BAIGIAMOSIOS NUOSTATOS**

10.1.  Ši Sutartis sudaroma lietuvių kalba.

10.2.  Sutartį pasirašo abi Šalys.

Perkančioji organizacija:

Juridinio asmens kodas \_\_\_\_\_\_\_\_\_\_\_\_\_

Adresas\_\_\_\_\_\_\_\_\_\_
Tel.\_\_\_\_\_\_\_\_\_\_\_\_\_
El. p. \_\_\_\_\_\_\_\_\_\_\_\_

Pareigos, vardas, pavardė

\_\_\_\_\_\_\_\_\_\_\_\_\_\_\_\_\_\_\_\_\_

CPO

Juridinio asmens kodas \_\_\_\_\_\_\_\_\_\_\_\_\_

Adresas\_\_\_\_\_\_\_\_\_\_
Tel.\_\_\_\_\_\_\_\_\_\_\_\_\_
El. p. \_\_\_\_\_\_\_\_\_\_\_\_

Pareigos, vardas, pavardė

\_\_\_\_\_\_\_\_\_\_\_\_\_